Oʻzbekiston Respublikasi budjet hisobining standarti (2-sonli BHS) “Yagona schyotlar rejasi”ga oʻzgartirish va qoʻshimchalar kiritish toʻgʻrisida
(order, 2023-07-14)

Oʻzbekiston Respublikasi Prezidentining 2022-yil 21-dekabrdagi PF-269-son “Yangi Oʻzbekiston maʼmuriy islohotlarini amalga oshirish chora-tadbirlari toʻgʻrisida”gi hamda 2023-yil 25-yanvardagi PF-14-son “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida” Farmoniga muvofiq buyuraman: 1. Oʻzbekiston Respublikasi Moliya vazirligining 2018-yil 10-sentabrdagi 125-son buyrugʻi (roʻyxat raqami 3078, 2018-yil 20-oktabr) (Qonun hujjatlari maʼlumotlari milliy bazasi, 22.10.2018-y., 10/18/3078/2073-son) bilan tasdiqlangan Oʻzbekiston Respublikasi budjet hisobining standarti (2-sonli BHS) “Yagona schyotlar rejasi”ga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-band quyidagi tahrirda bayon etilsin: “1. Mazkur Standart gʻaznachilik xizmati boʻlinmalari (bundan buyon matnda gʻaznachilik boʻlinmalari deb yuritiladi), iqtisodiyot va moliya organlari, davlat va boshqa maqsadli jamgʻarmalarini taqsimlovchi organlar, barcha budjet tashkilotlariga tatbiq etiladi.”. 2. 2-bandning oltinchi xatboshisi, 214-bandning oltinchi xatboshisi, 299-band, 315-bandning uchinchi va sakkizinchi xatboshilari hamda 317-bandning birinchi, ikkinchi, beshinchi va oltinchi xatboshilaridagi “boshqa majburiy toʻlovlar” degan soʻzlar “yigʻimlar” degan soʻz bilan almashtirilsin. 3. 7-banddagi “moliya organlari” degan soʻzlar “iqtisodiyot va moliya organlari” degan soʻzlar bilan almashtirilsin. 4. 35-bandning birinchi xatboshisi va 47-bandning birinchi xatboshisidagi “Davlat bojxona qoʻmitasining” hamda “Moliya vazirligi” degan soʻzlar tegishli ravishda “Iqtisodiyot va moliya vazirligi huzuridagi Bojxona qoʻmitasining” hamda “Iqtisodiyot va moliya vazirligi” degan soʻzlar bilan almashtirilsin. 5. 40-bandning uchinchi xatboshisidagi “Moliya vazirligi va hududiy moliya organlariga” degan soʻzlar “Iqtisodiyot va moliya vazirligi hamda hududiy iqtisodiyot va moliya organlariga” degan soʻzlar bilan almashtirilsin. 6. 46-band, 63-bandning birinchi, ikkinchi va oltinchi xatboshilari, 66-bandning oʻn birinchi — oʻn uchinchi xatboshilari, 79-bandning ikkinchi xatboshisi, 82-bandning oʻn birinchi — oʻn uchinchi xatboshilari, 291-bandning birinchi, ikkinchi, toʻrtinchi — oltinchi xatboshilari hamda 324-banddagi “davlat qoʻmitalari” degan soʻzlar “qoʻmitalar” degan soʻz bilan almashtirilsin. 7. 49-banddagi “Bojxona qoʻmitasining” hamda “Moliya vazirligi” degan soʻzlar tegishli ravishda “Iqtisodiyot va moliya vazirligi huzuridagi Bojxona qoʻmitasining” hamda “Iqtisodiyot va moliya vazirligi” degan soʻzlar bilan almashtirilsin. 8. 56-bandning birinchi xatboshisidagi “Moliya vazirligi” degan soʻzlar “Iqtisodiyot va moliya vazirligi” degan soʻzlar bilan almashtirilsin. 9. 58-bandning birinchi va ikkinchi xatboshilaridagi “Maktabgacha taʼlim muassasalarida” va “maktabgacha taʼlim muassasalaridagi” degan soʻzlar tegishli ravishda “Maktabgacha taʼlim tashkilotlarida” va “maktabgacha taʼlim tashkilotlaridagi” degan soʻzlar bilan almashtirilsin. 10. 64-bandning uchinchi xatboshisidagi “Moliya vazirligi” degan soʻzlar “Maktabgacha va maktab taʼlimi vazirligi” degan soʻzlar bilan almashtirilsin. 11. 75-bandning yettinchi xatboshisi, 81-bandning birinchi xatboshisi 105-bandning birinchi — uchinchi xatboshilari hamda 258-bandning birinchi va ikkinchi xatboshilaridagi “Moliya vazirligi” degan soʻzlar “Iqtisodiyot va moliya vazirligi” degan soʻzlar bilan almashtirilsin. 12. 100-bandda: birinchi va beshinchi xatboshilardagi “maktabgacha taʼlim muassasalarida” degan soʻzlar “maktabgacha taʼlim tashkilotlarida” degan soʻzlar bilan almashtirilsin; ikkinchi xatboshidagi “maktabgacha taʼlim muassasalari” degan soʻzlar “maktabgacha taʼlim tashkilotlari” degan soʻzlar bilan almashtirilsin; 13. 103-bandning birinchi va ikkinchi xatboshilaridagi “yagona ijtimoiy toʻlov” va “yagona ijtimoiy toʻlovlari” degan soʻzlar tegishli ravishda “ijtimoiy soliq” va “ijtimoiy soliqlari” degan soʻzlar bilan almashtirilsin. 14. 111-bandning ikkinchi xatboshisi, 282 va 283-bandlar, 315-bandning ikkinchi va toʻrtinchi xatboshilaridagi “kasb-hunar” degan soʻzlar “professional” degan soʻz bilan almashtirilsin. 15. 145 va 295-bandlardagi “maktabgacha taʼlim muassasalari” degan soʻzlar “maktabgacha taʼlim tashkilotlari” degan soʻzlar bilan almashtirilsin; 16. 253-bandda: ikkinchi va beshinchi xatboshilardagi “maktabgacha taʼlim muassasalarida” degan soʻzlar “maktabgacha taʼlim tashkilotlarida” degan soʻzlar bilan almashtirilsin; yettinchi xatboshidagi “maktabgacha taʼlim muassasasidan” degan soʻzlar “maktabgacha taʼlim tashkilotidan” degan soʻzlar bilan almashtirilsin. 17. 256-bandda: birinchi xatboshidagi “yagona ijtimoiy toʻlov” va “yagona ijtimoiy toʻlovlarning” degan soʻzlar tegishli ravishda “ijtimoiy soliq” va “ijtimoiy soliqlarning” degan soʻzlar bilan almashtirilsin; ikkinchi xatboshidagi “Yagona ijtimoiy toʻlov” degan soʻzlar “Ijtimoiy soliq” degan soʻzlar bilan almashtirilsin; uchinchi xatboshidagi “yagona ijtimoiy toʻlovlar” va “yagona ijtimoiy toʻlov” degan soʻzlar tegishli ravishda “ijtimoiy soliqlar” va “ijtimoiy soliq” degan soʻzlar bilan almashtirilsin. 18. 261-bandning birinchi xatboshisidagi “nogiron bolalarni” degan soʻzlar “nogironligi boʻlgan bolalarni” degan soʻzlar bilan almashtirilsin; 19. 1-ilovada: 1) 102 201 — 102 206 qatorlar chiqarib tashlansin; 2) 102 301 — 102 316 qatorlar chiqarib tashlansin; 3) 102 405 qatordagi “Maktabgacha taʼlim muassasalarida” degan soʻzlar “Maktabgacha taʼlim tashkilotlarida” degan soʻzlar bilan almashtirilsin; 4) 102 410 va 520 430 qatorlardagi “davlat qoʻmitalari” degan soʻzlar “qoʻmitalar” degan soʻz bilan almashtirilsin; 5) 152 200 va 342 200 qatorlardagi “yagona ijtimoiy toʻlov” degan soʻzlar “ijtimoiy soliq” degan soʻzlar bilan almashtirilsin; 6) 334 000 qatordagi “Davlat bojxona” degan soʻzlar “Iqtisodiyot va moliya vazirligi huzuridagi Bojxona” degan soʻzlar bilan almashtirilsin; 7) 335 000, 850 000, 995 000, 995 100 va 995 200 qatorlardagi “Moliya vazirligi” degan soʻzlar “Iqtisodiyot va moliya vazirligi” degan soʻzlar bilan almashtirilsin; 8) 510 100 — 510 900 qatorlar chiqarib tashlansin; 9) 520 110 qatordagi “Maktabgacha taʼlim muassasalarida” degan soʻzlar “Maktabgacha taʼlim tashkilotlarida” degan soʻzlar bilan almashtirilsin; 10) 520 200 qatordagi “kasb-hunar” degan soʻzlar “professional” degan soʻz bilan almashtirilsin; 11) 986 000 qatordagi “boshqa majburiy toʻlovlar” degan soʻzlar “yigʻimlar” degan soʻz bilan almashtirilsin; 20. 2-ilovaning 15, 16 va 58-pozitsiyalardagi “davlat qoʻmitalari” degan soʻzlar “qoʻmitalar” degan soʻz bilan almashtirilsin; 21. 3-ilovada: 1) 1-pozitsiyasidagi “Moliya vazirligi Gʻaznachiligi” degan soʻzlar “Iqtisodiyot va moliya vazirligi huzuridagi Gʻaznachilik xizmati qoʻmitasi” degan soʻzlar bilan almashtirilsin; 2) quyidagi mazmundagi 216 — 219-pozitsiyalar bilan toʻldirilsin: “ 216. Bandixon tumani boʻlinmasi 3 675 217. Davlatobod tumani boʻlinmasi 3 681 218. Yangi Namangan tumani boʻlinmasi 3 682 219. Koʻkdala tumani boʻlinmasi 3 680 ”.